CELEX: 62018CN0294
Language: sk
Date: 2018-04-27 00:00:00
Title: Vec C-294/18: Návrh na začatie prejudiciálneho konania, ktorý podal Markkinaoikeus (Fínsko) 27. apríla 2018 – Oulun Sähkönmyynti Oy

201806220111970732018/C 240/302942018CJC24020180709SK01SKINFO_JUDICIAL20180427262611Vec C-294/18: Návrh na začatie prejudiciálneho konania, ktorý podal Markkinaoikeus (Fínsko) 27. apríla 2018 – Oulun Sähkönmyynti Oy
 ---documentbreak--- C2402018SK2610120180427SK0030261261Návrh na začatie prejudiciálneho konania, ktorý podal Markkinaoikeus (Fínsko) 27. apríla 2018 – Oulun Sähkönmyynti Oy
   (Vec C-294/18)2018/C 240/30Jazyk konania: fínčina
      Vnútroštátny súd, ktorý podal návrh na začatie prejudiciálneho konania
   
   Markkinaoikeus
   
      Účastníci konania pred vnútroštátnym súdom
   
   
      Žalobkyňa: Oulun Sähkönmyynti Oy
   
      Žalovaná: Energiavirasto
   
      Prejudiciálne otázky
   
   
            1.
         
         
            Má sa článok 11 ods. 1 smernice Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (
                  1
               ), vykladať v tom zmysle, že poskytnutie zľavy z ceny základného poplatku za elektrickú energiu na základe spôsobu vyúčtovania, ktorý si zvolí koncový odberateľ, znamená, že vyúčtovanie a informácie o vyúčtovaní nie sú koncovým odberateľom, ktorým zľava z ceny poskytnutá nebola, poskytované bezplatne?
         
      
            2.
         
         
            V prípade zápornej odpovede na prvú otázku a ak možno poskytnutie vyššie uvedenej zľavy z ceny považovať za prípustné: Vyplývajú zo smernice 2012/27/EÚ pri posudzovaní prípustnosti zľavy z ceny osobitné doplnkové požiadavky, na ktoré je potrebné prihliadať, ako napríklad, či zľava z ceny zodpovedá úspore nákladov, ktorá sa docielila prostredníctvom zvolenej formy vyúčtovania, alebo či sa zľava z ceny vzťahuje na počet vystavených vyúčtovaní alebo či možno zľavu z ceny poskytnúť skupine koncových odberateľov, ktorá svojou voľbou formy vyúčtovania prispeje k tejto úspore nákladov?
         
      
            3.
         
         
            Ak poskytnutie zľavy z ceny uvedenej v prvej prejudiciálnej otázke znamená, že od iných koncových odberateľov ako sú odberatelia, ktorí si vybrali osobitnú formu vyúčtovania, boli vybrané poplatky v rozpore s článkom 11 ods. 1 smernice 2012/27/EÚ: Vyplývajú z práva Únie osobitné požiadavky, na ktoré je potrebné prihliadať pri rozhodovaní o vrátení týchto poplatkov?
         
      (
         1
      )	Ú. v. EÚ L 315, 2012, s. 1.